**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ****Hotărâre de Guvern privind aprobarea limitelor anuale, aferente anilor 2021, 2022 şi 2023, pentru finanţările rambursabile care pot fi contractate şi pentru tragerile din finanţările rambursabile contractate sau care urmează a fi contractate de unităţile/subdiviziunile administrativ-teritoriale** |
| **Secţiunea a 2-a****Motivul emiterii actului normativ** |
| Legea nr. 273/2006 privind finanţele publice locale, cu modificările şi completările ulterioare, prevede la art. 63 alin. (10) că pentru încadrarea în nivelul anual al deficitului bugetului general consolidat, la propunerea Ministerului Finanţelor, până la data de 1 noiembrie a fiecărui an se aprobă, prin hotărâre a Guvernului, limitele anuale pentru finanţările rambursabile care urmează a fi contractate de unităţile/subdiviziunile administrativ-teritoriale şi pentru tragerile ce se pot efectua din finanţările rambursabile contractate sau care urmează a fi contractate, pe o perioadă de 3 ani următori anului în care se aprobă.1. **Descrierea situaţiei actuale**

Conform dispoziţiilor art. 61 alin. (3) din Legea nr. 273/2006, cu modificările şi completările ulterioare, unităţile administrativ-teritoriale pot contracta sau garanta finanţări rambursabile, interne sau externe, pe termen scurt, mediu şi lung, pentru realizarea de investiţii publice de interes local, precum şi pentru refinanţarea datoriei publice locale, în condiţiile legii, numai cu avizul comisiei de autorizare a împrumuturilor locale. Potrivit art. 63 alin. (12) din aceeaşi lege, Comisia de autorizare a împrumuturilor locale autorizează finanţările rambursabile care urmează a fi contractate de unităţile/subdiviziunile administrativ-teritoriale, precum şi tragerile ce se pot efectua din finanţările rambursabile contractate sau care urmează a fi contractate, în limita cărora se pot efectua plăţi, cu încadrarea în limitele anuale prevăzute la alin. (10) al art. 63. Potrivit alin. (11) al art. 63, la stabilirea acestor limite nu se includ finanţările rambursabile pentru prefinanţarea şi/sau cofinanţarea proiectelor care beneficiază de fonduri externe nerambursabile de la Uniunea Europeană, inclusiv cele cuprinse în Planul Elen de Reconstrucţie şi Dezvoltare Economică a Balcanilor - HiPERB, şi tragerile din aceste finanţări rambursabile, contractate sau care urmează a fi contractate de unităţile/subdiviziunile administrativ-teritoriale.Legea responsabilităţii fiscal-bugetare nr. 69/2010, republicată, cu modificările și completările ulterioare, prevede la art. 29 alin. (1), lit. d) că plafoanele privind finanţările rambursabile care pot fi contractate, precum şi cele privind tragerile din finanţările rambursabile contractate sau care urmează să fie contractate de către unităţile administrativ-teritoriale sunt cuprinse în cadrul fiscal-bugetar pentru anul bugetar următor şi 2 ani ulteriori.La punctul „4.10 Plafoane privind principalii indicatori bugetari în perioada 2020-2022” din Strategia fiscal-bugetară pentru perioada 2020-2022, aprobată de Guvern în decembrie 2019, sunt prevăzute următoarele valori ca plafoane anuale referitoare la finanţările rambursabile ale unităţilor/subdiviziunilor administrativ-teritoriale:

|  |  |  |  |
| --- | --- | --- | --- |
| **Plafon anual** \*) | **2020** | **2021** | **2022** |
| - pentru valoarea finanţărilor rambursabile care pot fi contractate de unităţile/subdiviziunile administrativ-teritoriale (milioane lei)  | 1.200,0 | 1.200,0 | 1.200,0 |
| - pentru tragerile din finanţările rambursabile contractate sau care urmează a fi contractate de unităţile/ subdiviziunile administrativ-teritoriale (milioane lei)  | 1.300,0 | 1.200,0 | 1.200,0 |

\*) Nu sunt incluse finanțările rambursabile destinate refinanţării datoriei publice locale şi cele destinate proiectelor care beneficiază de fonduri externe nerambursabile de la Uniunea Europeană, inclusiv cele cuprinse în Planul Elen de Reconstrucţie şi Dezvoltare Economică a Balcanilor – HIPERB, precum și cele destinate proiectelor care beneficiază de fonduri externe nerambursabile de la donatori europeni în cadrul programelor interguvernamentale. În *Legea nr. 238/2019 pentru aprobarea plafoanelor unor indicatori specificaţi în cadrul fiscal-bugetar pe anul 2020* sunt prevăzute ca plafoane pentru anul 2020 valorile sus-menţionate. Aceste plafoane nu cuprind finanțările rambursabile destinate proiectelor care beneficiază de fonduri externe nerambursabile de la Uniunea Europeană și nici pe cele destinate proiectelor care beneficiază de fonduri externe nerambursabile de la donatori europeni în cadrul programelor interguvernamentale. Valorile menționate anterior ca limite anuale au fost aprobate prin *Hotărârea Guvernului nr. 82/2020 privind aprobarea limitelor anuale, aferente anilor 2020, 2021 și 2022, pentru finanţările rambursabile care pot fi contractate şi pentru tragerile din finanţările rambursabile contractate sau care urmează a fi contractate de unităţile/subdiviziunile administrativ-teritoriale*, publicată în Monitorul Oficial al României, Partea I, nr. 82 din 5 februarie 2020.Conform art. 26 lit. g) din *Ordonanța de urgență a Guvernului nr. 50/2020 cu privire la rectificarea bugetului de stat pe anul 2020*, în anul 2020, plafonul privind finanțările rambursabile care pot fi contractate de către unitățile/subdiviziunile administrativ-teritoriale este în sumă de 1.500 milioane lei, iar plafonul privind tragerile din finanțările rambursabile contractate sau care urmează a fi contractate de către unitățile/subdiviziunile administrativ-teritoriale este în sumă de 1.800 milioane lei. În ședința Guvernului din data de 19 februarie 2021 a fost aprobat *proiectul de lege pentru aprobarea plafoanelor unor indicatori specificați în cadrul fiscal-bugetar pe anul 2021*, însoțit de Strategia fiscal-bugetară pentru perioada 2021-2023, ca document de fundamentare. Potrivit *Legii nr. 14/08.03.2021 pentru aprobarea plafoanelor unor indicatori specificați în cadrul fiscal-bugetar pe anul 2021*, în anul 2021, plafonul privind finanțările rambursabile, care pot fi contractate de către unitățile/subdiviziunile administrativ-teritoriale, este în sumă de 1.200 milioane lei, iar plafonul privind tragerile din finanțările rambursabile contractate sau care urmează a fi contractate de către unitățile/subdiviziunile administrativ-teritoriale, este în sumă de 1.600 milioane lei. Totodată, prin strategia fiscal-bugetară pentru perioada 2021-2023 se propune ca plafoanele privind finanțările rambursabile, care pot fi contractate de către unitățile/ subdiviziunile administrativ-teritoriale, să fie de 1.200 milioane lei pentru fiecare an din perioada menționată, iar plafonul privind tragerile din finanțările rambursabile contractate sau care urmează a fi contractate de către unitățile/subdiviziunile administrativ-teritoriale, să fie de 1.600 milioane lei pentru anul 2021 și de 1.400,00 milioane lei pentru fiecare dintre anii 2022 și 2023. |
| 1. **Schimbări preconizate**

Prevederile alin. (10)-(12) ale art. 63 din Legea nr. 273/2006, cu modificările şi completările ulterioare, au intrat în vigoare ulterior prevederilor Legii responsabilităţii fiscal-bugetare nr. 69/2010, fiind introduse prin Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, aprobată cu modificări şi completări prin Legea nr. 13/2011. Prin urmare, atâta timp cât sunt în vigoare, dispoziţiile mai sus arătate din Legea nr. 273/2006, cu modificările şi completările ulterioare, vor coexista şi vor trebui să fie corelate cu cele ale art. 26 și art. 29 alin. (1), lit. d) din Legea nr. 69/2010, republicată, cu modificările și completările ulterioare.În vederea aplicării prevederilor art. 63 alin. (10) din Legea nr. 273/2006, cu modificările și completările ulterioare, coroborat cu prevederile *Legii nr. 14/2021 pentru aprobarea plafoanelor unor indicatori specificați în cadrul fiscal-bugetar pe anul 2021*, prin proiectul de act normativ se propune aprobarea limitelor anuale aferente anilor 2021, 2022 şi 2023 pentru finanţările rambursabile care pot fi contractate în sumă de 1.200,00 milioane lei pentru fiecare dintre anii menționați și pentru tragerile din finanţările rambursabile contractate sau care urmează a fi contractate de unitățile/subdiviziunile administrativ-teritoriale în sumă de 1.600,00 milioane lei pentru anul 2021 și câte 1.400,00 milioane lei pentru fiecare dintre anii 2022 și 2023. Precizăm că valoarea tragerilor din finanțările rambursabile contractate de unitățile/subdiviziunile administrativ-teritoriale, cu eșalonare multianuală a tragerilor, s-au încadrat în plafoanele sus-menționate, nefiind depășite limitele instituite prin proiectul de act normativ. De asemenea, precizăm că nu s-au emis autorizări pentru contractarea de finanțări rambursabile, care să depășească limitele propuse prin proiectul de act normativ, pentru finanţările rambursabile care pot fi contractate de unitățile/subdiviziunile administrativ-teritoriale.  |
| **3. Alte informaţii** – Nu este cazul. |
| **Secțiunea a 3-a****Impactul socio-economic al proiectului de act normativ** |
| **1. Impact macroeconomic** Proiectul de act normativ nu se referă la acest subiect. |
|  **1.1. Impactul asupra mediului concurenţial şi domeniului ajutoarelor de stat**Proiectul de act normativ nu se referă la acest subiect. |
| **2. Impactul asupra mediului de afaceri** Proiectul de act normativ nu se referă la acest subiect. |
| **2.1. Impactul asupra sarcinilor administrative**Proiectul de act normativ nu se referă la acest subiect. |
| **2.2. Impactul asupra întreprinderilor mici și mijlocii**Proiectul de act normativ nu se referă la acest subiect. |
| **3. Impactul social** Proiectul de act normativ nu se referă la acest subiect. |
| **4. Impact asupra mediului** Proiectul de act normativ nu se referă la acest subiect. |
| **5. Alte informaţii** – Nu este cazul. |
| **Secțiunea a 4-a****Impactul financiar asupra bugetului general consolidat, atât pe termen scurt,****pentru anul curent, cât şi pe termen lung (pe 5 ani)** |
| Proiectul de act normativ nu se referă la acest subiect. |
| - mii lei - |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta: (i) impozit pe profit (ii) impozit pe venitb) bugete locale: (i) impozit pe profitc) bugetul asigurărilor sociale de stat: (i) contribuţii de asigurări  |  |  |  |  |  |  |
| 2. Modificări ale cheltuielilor bugetare, plus/minus, din care:a) buget de stat, din acesta: (i) cheltuieli de personal (ii) bunuri şi serviciib) bugete locale:  (i) cheltuieli de personal  (ii) bunuri şi serviciic) bugetul asigurărilor sociale de stat:  (i) cheltuieli de personal  (ii) bunuri şi servicii  |  |  |  |  |  |  |
| 3. Impact financiar, plus/minus, din care:a) buget de statb) bugete locale  |  |  |  |  |  |  |
| 1. Propuneri pentru acoperirea creşterii cheltuielilor

 bugetare  |  |  |  |  |  |  |
| 1. Propuneri pentru a compensa reducerea

 veniturilor bugetare  |  |  |  |  |  |  |
| 1. Calcule detaliate privind fundamentarea modifi-

 cărilor veniturilor şi/sau cheltuielilor bugetare  |  |  |  |  |  |  |
| 7. Alte informaţii |  |  |  |  |  |  |
| **Secţiunea a 5-a****Efectele proiectului de act normativ asupra legislaţiei în vigoare** |
| 1. **Măsuri normative necesare pentru aplicarea prevederilor proiectului de act normativ:**

**a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ:**Proiectul de act normativ nu se referă la acest subiect;**b) acte normative ce urmează a fi elaborate în vederea implementării noilor dispoziţii:** Proiectul de act normativ nu se referă la acest subiect. |
| **1.1. Compatibilitatea proiectului de act normativ cu legislația în domeniul achizițiilor publice**Proiectul de act normativ nu se referă la acest subiect. |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare**Proiectul de act normativ nu se referă la acest subiect. |
| **3. Măsuri normative necesare aplicării directe a actelor normative comunitare** Proiectul de act normativ nu se referă la acest subiect. |
| **4. Hotărâri ale Curţii de Justiţie a Uniunii Europene**Proiectul de act normativ nu se referă la acest subiect. |
| **5. Alte acte normative şi/sau documente internaţionale din care decurg angajamente**Proiectul de act normativ nu se referă la acest subiect. |
| 1. **Alte informaţii**

Nu este cazul. |
| **Secţiunea a 6-a****Consultările efectuate în vederea elaborării proiectului de act normativ** |
| **1. Informaţii privind procesul de consultare cu organizaţii neguvernamentale, institute de cercetare şi alte organisme implicate**Nu este cazul. |
| **2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ**Proiectul de act normativ nu se referă la acest subiect. |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative.** Proiectul de act normativ va fi transmis prin poșta electronică, spre consultare, structurilor asociative ale administrației publice locale. Au transmis răspunsuri Uniunea Națională a Consiliilor Județene din România prin adresa nr. ........./............2020 și Asociația Municipiilor din România prin adresa nr. ........./............2020, atașate. |
| **4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente** Proiectul de act normativ nu se referă la acest subiect. |
| **5. Informaţii privind avizarea de către:** **a) Consiliul Legislativ:** este necesar avizul Consiliului Legislativ asupra proiectului de act normativ. **b) Consiliul Suprem de Apărare a Ţării** **c) Consiliul Economic şi Social****d) Consiliul Concurenţei****e) Curtea de Conturi**  |
| **6. Alte informaţii** – Nu este cazul. |
| **Secţiunea a 7-a****Activităţi de informare publică privind elaborarea****şi implementarea proiectului de act normativ** |
| **1. Informarea societăţii civile cu privire la necesitatea elaborării proiectului de act normativ**Proiectul de act normativ respectă prevederile Legii nr. 52/2003 privind transparenţa decizională în administraţia publică, republicată.  |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice**Proiectul de act normativ nu se referă la acest subiect. |
| **3. Alte informaţii** – Nu este cazul. |
| **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente** Nu este cazul înfiinţării unor noi organisme sau a extinderii competenţelor instituţiei.  |
| **2. Alte informaţii** – Nu este cazul. |

Faţă de cele prezentate, a fost elaborat proiectul de hotărâre a Guvernului privind aprobarea limitelor anuale, aferente anilor 2021, 2022 şi 2023, pentru finanţările rambursabile care pot fi contractate şi pentru tragerile din finanţările rambursabile contractate sau care urmează a fi contractate de unităţile/subdiviziunile administrativ-teritoriale, pe care îl supunem adoptării în forma prezentată alăturat.

|  |  |
| --- | --- |
| **Ministrul Finanţelor** | **Ministrul Dezvoltării, Lucrărilor Publice și Administrației** |
| **Alexandru NAZARE** | [**Attila-Zoltán CSEKE**](https://gov.ro/ro/guvernul/cabinetul-de-ministri/ministrul-dezvoltarii-lucrarilor-publice-i-administratiei) |
| **AVIZAT****Ministrul Justiţiei**[**Stelian-Cristian ION**](https://gov.ro/ro/guvernul/cabinetul-de-ministri/ministrul-justitiei1609843032) |
|  |  |
|  |  |
|  |